CELEX: 62011CA0291
Language: lt
Date: 2012-07-12 00:00:00
Title: Byla C-291/11: 2012 m. liepos 12 d. Teisingumo Teismo (trečioji kolegija) sprendimas byloje ( Hoge Raad der Nederlanden (Nyderlandai) prašymas priimti prejudicinį sprendimą) Staatssecretaris van Financiën prieš TNT Freight Management (Amsterdam) BV (Bendrasis muitų tarifas — Kombinuotoji nomenklatūra — 3002 ir 3502 tarifų pozicijos — Kraujo albuminas, paruoštas naudoti terapiškai ar profilaktiškai — Produkto perdirbimas)

22.9.2012   
            
            
               LT
            
            
               Europos Sąjungos oficialusis leidinys
            
            
               C 287/15
            
         2012 m. liepos 12 d. Teisingumo Teismo (trečioji kolegija) sprendimas byloje (Hoge Raad der Nederlanden (Nyderlandai) prašymas priimti prejudicinį sprendimą) Staatssecretaris van Financiën prieš TNT Freight Management (Amsterdam) BV
   
   (Byla C-291/11) (1)
   
   (Bendrasis muitų tarifas - Kombinuotoji nomenklatūra - 3002 ir 3502 tarifų pozicijos - Kraujo albuminas, paruoštas naudoti terapiškai ar profilaktiškai - Produkto perdirbimas)
   2012/C 287/25
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden
   
   
      Šalys pagrindinėje byloje
   
   
      Ieškovė: Staatssecretaris van Financiën
   
   
      Atsakovė: TNT Freight Management (Amsterdam) BV
   
   
      Dalykas
   
   Prašymas priimti prejudicinį sprendimą — Hoge Raad der Nederlanden — Kombinuotoji nomenklatūra — Tarifinės pozicijos — Aiškinimas — Terapijos ar profilaktikos tikslais paruoštas kraujo albuminas — Sąvoka — Kraujo albuminas, kuris pats savaime neturi terapinio ar profilaktinio poveikio, tačiau kuris yra labai svarbus ir yra naudojamas tik terapijoje arba profilaktikoje naudojamų produktų paruošimui
   
      Rezoliucinė dalis
   
   1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2003 m. rugsėjo 11 d. Komisijos reglamentu (EB) Nr. 1789/2003, I priede pateikiamos Kombinuotosios nomenklatūros 30 skirsnio pirmos pastabos g punktas, skaitomas kartu su šios nomenklatūros 35 skirsnio pirmos pastabos b punktu, turi būti aiškinamas taip, kad kraujo albuminas, kuris pats savaime neturi terapinio ar profilaktinio poveikio, tačiau kuris buvo pagamintas tam tikriems terapinį arba profilaktinį poveikį turintiems produktams paruošti ir kuris būtinas šiam paruošimui bei pagal savo pobūdį naudojamas tik šiam tikslui, yra paruoštas naudoti terapiškai ar profilaktiškai, kaip tai suprantama pagal šią pastabą.
   
      (1)  OL C 252, 2011 8 27